Etter den første singelutgivelsen, ble deler av besetningen byttet ut i 1970. Da besto gruppa av: Eve Graham, Lyn Paul, Marty Kristian, Peter Doyle og Paul Layton. Denne besetningen gjorde øyeblikkelig suksess med sin første singel, en coverversjon av Melanie Safkas «What Have They Done to My Song, Ma» (tittel i USA: «Look What They've Done to My Song, Ma»). Sangen ble en topp 20-hit i USA, nådde en tredjeplass i Canada. Hjemme i Storbritannia fikk den derimot bare en begrenset suksess med plass 44 på den britiske singellista.